**Rototilt fortsetter den høye utviklingstakten**

**Rototilt fortsetter det høye tempoet i utviklingen. I vår presenterte tiltrotatorprodusenten lengre levetid, jevnere gange og høyere presisjon for tiltrotatorene R4, R5, R6 og R8. Nå innføres den samme innovative teknologien også i R3-modellen for gravemaskiner mellom 6 og 12 tonn.**

Det har vært stor interesse siden Rototilt lanserte produktforbedringene i vår. Under årets messer har imponerte kunder fått se de tekniske detaljene som bidrar til Rototilts fordeler.

* Vårt fokus og engasjement for kundenes ønsker får oss til å kontinuerlig utvikle og forbedre oss. Det er veldig gøy å kunne presentere flere forbedringer på kort tid, sier Sven-Roger Ekström, produktsjef.

**Jevnere gange med nytt snekkegir**

Innebygde smørekanaler i snekkeskruen smører bedre og forlenger tiltrotatorenes levetid ytterligere. Rototilt har også innført strengere produksjonstoleranser og forbedret geometri i snekkegirets deler, noe som gir jevnere gange med mindre friksjon.

**Ny gavlsensor for bedre presisjon**

Sensoren for Rototilt Positioning Solution (RPS) har fått ny konstruksjon. Ved å flytte den fra hydraulikkmotoren til gavlen blir avlesingen til gravesystemet i absolutte tall med høyere presisjon.

Forbedringene innføres i R3-modeller som leveres fra fabrikken nå.